《赴官晋陵别端禅师》
宋代·陆蒙老

枕上浮生过半百，短发毵毵霜样白。
西溪溪上旧家山，岁岁故乡归似客。
船头渐这古松门，云是吴均读书宅。
烟云半岭见层楼，峥嵘鳌顶蓬宫窄。
有人挂衲归盘陀，棱棱瘦骨真维摩。
几年面壁舌不动，忽然拍手演渔歌。
秋来满船载明月，直钩不钓闲鼋鼍。
一雨笠，一烟蓑，五湖深处任风波。
黄梅渡口水流急，救护心谁如老婆。

作者简介：陆蒙老，字元光，一字元中（《至元嘉禾志》卷三一），归安（今浙江湖州）人。徽宗宣和初知嘉兴（《槜李诗系》卷三七），后调晋陵。事见《庚溪诗话》卷下。今录诗十首。